Komisjoni teatis

Ühtse digivärava määruse 2019.–2020. aasta tööprogrammi

rakendamise suunised

(2019/C 257/01)

Sissejuhatus

Ühtse digivärava loomise Euroopa Parlamendi ja nõukogu määruse (EL) 2018/1724 (1) eesmärk on soodustada veebijuurdepääsu teabele, menetlustele ja abiteenustele, mida kodanikud ja ettevõtjad vajavad liidus liikumiseks ning piiriüleseks kaubanduseks, ettevõtete asutamiseks ja äritegevuse laiendamiseks.

Määruse artikli 31 lõikes 1 on sätestatud, et võetakse vastu iga-aastane tööprogramm, milles nähakse ette määruse rakendamist soodustavad meetmed, eelkõige järgmised:

— meetmed I lisas loetletud valdkondade spetsiifilise teabe esitusviisi parandamiseks ning meetmed, mis aitavad kõikide tasandite pädevatel asutustel teabe esitamise nõudeid õigeaegselt rakendada;

— artiklite 6 (menetluste digiteerimise kohta) ja 13 (piiriülese juurdepääsu kohta veebipõhistele menetlustele) järgimist soodustavad meetmed;

— artiklites 9–12 sätestatud teabe, menetluste ja abiteenuste kvaliteedinõuete järjekindla järgimise tagamise meetmed;

— digivärava tutvustamisega seotud meetmed kooskõlas artikli 23 lõikega 2.

Käesolevate komisjoni suuniste eesmärk on loetleda nimetatud meetmed ja esitada üksikasjalik ajakava nende meetmete rakendamise eri etappide kohta. 26. veebruaril 2019 toimus koordineerimisrühma nõupidamine kõnealuse loetelu üle vastavalt määruse artikli 31 lõikele 2.

Võttes arvesse mitme meetme tähtaja koondumist 2020. aasta detsembrisse, hõlmab käesolev esimene tööprogramm ühtse digivärava käivitamise eelset perioodi 2019. aasta juulist kuni 2020. aasta detsembrini.

Tööprogrammi rakendamist jälgitakse nii digivärava koordineerimisrühma veebipõhise koostööplatvormi kaudu kui ka digivärava koordineerimisrühma nõupidamiste käigus.

Käesolevas komisjoni teatises kasutatakse järgmisi mõisteid:

— „pädev asutus“ – liikmesriigis riiklikul, piirkondlikul või kohalikul tasandil asutatud asutus või organ, kellel on digivärava määrusega hõlmatud teabe ja menetluste ning abi- ja probleemilahendamisteenuste puhul konkreetne vastutus;

— „riiklikud koordinaatorid“ – esindajad, kelle liikmesriigid määravad vastavalt digivärava määruse artiklile 28.

1. Teabe ja teenuste kvaliteet

Eesmärk nr 1.1. Teabe kättesaadavuse tagamine

Viide: määruse artiklid 4 ja 5 teabele juurdepääsu kohta ning artikkel 9 õigusi, kohustusi ja õigusnorme käsitleva teabe kvaliteedi kohta.

Taust

Digivärav annab kodanikele ja ettevõtjatele liidu ja liikmesriigi õigusest tulenevate õiguste kasutamiseks ja kohustuste täitmiseks piisavalt põhjalikku teavet, sealhulgas teavet haldusmenetluste käigu kohta.

Määruse I lisas on esitatud loetelu valdkondadest, mille puhul komisjon ja liikmesriigid peavad tagama, et kogu kodanikele ja ettevõtjatele oluline teave oleks veebis hiljemalt 12. detsembril 2020 kättesaadav. Dubleerimise vältimiseks (vt eesmärk 1.4) avaldab komisjon teabe kogu ELi hõlmavate õiguste ja kohustuste kohta portaalis „Teie Euroopa“, (2) liikmesriigid aga avaldavad suurema osa riiklike rakendusmeetmete kohta nõutavast teabest oma portaalides. Komisjon ja liikmesriigid on leppinud kokku selles, kuidas I lisa teemad ELi ja riikliku tasandi veebisaitide vahel jagunevad. Ühine otsingusüsteem tagab, et digivärava kasutajad leiavad hõlpsasti üles kogu teabe.

Portaali „Teie Euroopa“ praegune versioon juba sisaldab suurel määral kogu ELis kehtivaid õigusi ja kohustusi. Ühtlasi sisaldab see mõne I lisas loetletud teema puhul liikmesriikide ametiasutuste esitatud teavet riiklike rakendusmeetmete kohta. 12. detsembriks 2020 lõpetatakse portaalis „Teie Euroopa“ liikmesriigi tasandi infosisu esitamine, kuna seda asendab teave liikmesriikide veebisaitidel. Euroopa Komisjon on andnud välja suunised selle kohta, kuidas portaalis „Teie Euroopa“ leiduvat liikmesriigi tasandi infosisu liikmesriikide veebisaitidel taaskasutada või taasesitada.

Kuidas ja millal?

Millal Mis Kes 2019. aasta III–IV kv. Teha kõigi I lisa valdkondade puhul kindlaks, kas liikmesriigi tasandil käsitlemist vajav teave on veebis olemas Teha kindlaks vastutavad ametiasutused Koostada liikmesriigi tasandi teabelünkade kõrvaldamist käsitlev tööplaan Riiklikud koordinaatorid 2019. aasta IV kvartaliks Anda peamised juhised I lisa teemade kohta, mida portaalis „Teie Euroopa“ praegu ei käsitleta Komisjon 2020. aasta I–II kv. Kõrvaldada teabelüngad liikmesriigi tasandil Riiklikud koordinaatorid Pädevad asutused 2020. aasta I–II kv. Kõrvaldada teabelüngad ELi tasandil Komisjon 2020. aasta II kv. Koostada vahehindamine I lisa teemade ammendava käsitlemise suunas tehtud edusammude kohta Riiklikud koordinaatorid Komisjon 2020. aasta II kv. Esitada lingid ühises lingikogus asuva riikliku tasandi teabe juurde otsingusüsteemis kasutamiseks Riiklikud koordinaatorid Komisjon 2020. aasta III–IV kv. Otsingusüsteemi katsetamine, vigade kõrvaldamine ja täiustamine Komisjon 2020. aasta IV kv. Kõik I lisas loetletud valdkonnad on nõutud (ELi või liikmesriigi) tasandil käsitletud Komisjon Riiklikud koordinaatorid

Eesmärk nr 1.2. Teabe kvaliteedi ja menetlusi käsitleva teabe, kaasa arvatud kasutajasõbralikkuse ja veebi juurdepääsetavuse tagamine

Viide: määruse artikkel 8 veebi kaudu juurdepääsetavuse kvaliteedinõuete kohta ning artikkel 9 õigusi, kohustusi ja õigusnorme käsitleva teabe kvaliteedi kohta.

Taust

Digivärava kaudu esitatav teave peab olema kasutajasõbralik ning hästi liigendatud ja esitatud. Sisu peab olema täpne ja ajakohastatud ning sisaldama viimase ajakohastamise kuupäeva. Esitada tuleb teabe sisu eest vastutava asutuse nimi ning asjaomaste abi- ja probleemilahendamisteenuste kontaktandmed. Sisuga peavad kaasnema viited õigusaktidele, tehnilised kirjeldused ja suunised.

Liikmesriigi asutuste hallatavad veebisaidid peavad vastama veebi juurdepääsetavuse nõuetele (nagu need on sätestatud Euroopa Parlamendi ja nõukogu direktiivis (EL) 2016/2102 (3)). Määrusega laiendatakse seda nõuet komisjoni hallatavatele veebisaitidele, sh digiväravale.

Komisjon on esitanud esialgsed suunised nende nõuete täitmise kohta, tuginedes oma kogemusele portaali „Teie Euroopa“ haldamisel.

Kuidas ja millal?

Millal Mis Kes 2019. aasta III–IV kv. Jagada komisjoni suuniseid pädevate asutustega või integreerida need olemasolevatesse veebisisu kvaliteedihalduse suunistesse Töötada välja digiväravas esitatud veebisisu kvaliteedi jälgimise meetod Riiklikud koordinaatorid Pädevad asutused 2019. aasta III kv. – 2020. aasta IV kv. Suhelda regulaarselt kvaliteedi ja juurdepääsetavuse standardite ja head tavade teemal Riiklikud koordinaatorid digivärava koordineerimisrühma raames 2020. aasta IV kv. Kogu asjakohane teave peab olema nõutud kvaliteediga, see tähendab asjakohane ja juurdepääsetav, ning vastama määruse (EL) 2018/1724 nõuetele Komisjon Riiklikud koordinaatorid

Eesmärk nr 1.3. Teabe tõlkimine

Viide: artiklid 9–12 tõlkimis- ja kvaliteedinõuete kohta.

Taust

Selleks et digivärava kaudu osutatavad teenused oleksid kättesaadavad laiale kasutajaskonnale, peavad selgitused nõuete, menetluste ja digivärava kaudu pakutavate abiteenuste võimaluste kohta olema esitatud vähemalt keeles, millest saab aru suurem osa kasutajatest. See keel loetakse liidu ametlikuks keeleks, millest „võimalikult suur osa piiriülestest kasutajatest üldjoontes aru saab“. Määruse artikli 12 lõige 3 sisaldab täiendavat selgitust, osutades „kõige laialdasemalt võõrkeelena õpitavale liidu ametlikule keelele“. Praktikas peaks enamiku liikmesriikide veebisaitide puhul selleks keeleks olema inglise keel. Komisjon jätkab kogu ELis ühetaoliselt kohaldatavaid õigusi ja menetlusi käsitleva teabe tõlkimist oma veebisaitidel kõigisse ELi keeltesse.

Komisjon toetab seejuures liikmesriike, pakkudes tõlketeenust (inimtõlge). Võttes arvesse eelarvepiiranguid, peaks selle teenuse kasutamisel olema prioriteediks põhiteave kõigi I lisas loetletud valdkondade kohta, millele järgneb täiendav teave, selgitused abiteenuste kohta ja menetlusjuhised.

Kuidas ja millal?

Millal Mis Kes 2019. aasta III kv. Teavitada liikmesriike tõlketeenuse osutamise korrast, kaasa arvatud olemasolev tõlkemaht liikmesriigi kohta ja teenuse optimaalse kasutamise eeskirjad Komisjon 2019. aasta III kv. – 2019. aasta IV kv. Koostada ülevaade mitmesuguste pädevate asutuste tõlkevajadustest Prioriseerida vajadused, võttes arvesse olemasolevat tõlkemahtu Riiklikud koordinaatorid 2020. aasta I kv. Anda riiklikele koordinaatoritele tõlketeenuse link Komisjon 2020. aasta I–IV kv. Tõlketaotluste esitamine Riiklikud koordinaatorid 2020. aasta II–III kv. Jaotada tõlkemahud vajaduse korral ümber, et tagada tõlketeenuse optimaalne kasutus Komisjon 2020. aasta II–IV kv. Teha tõlked liikmesriikide veebisaitidel kättesaadavaks Riiklikud koordinaatorid

Eesmärk nr 1.4. Dubleerimise vältimine

Viide: määruse põhjendused 17 ja 55, artikli 19 lõige 6 ja artikkel 30.

Taust

Määruses kutsutakse liikmesriike ja komisjoni üles esitama iga digivärava jaoks vajaliku teabeühiku kohta ainult üks teabeallikas ning vältima igal võimalusel osalist või täielikku dubleerimist. See aitab vältida segadust, mida tekitavad kasutajate seas mitu eri teabeportaali, mis sisaldavad mõne teema kohta sarnast, kuid mitte identset teavet. Ühtsete teabeallikate kasutuselevõtt lihtsustab ka ajakohastamist ja vähendab ebaühtlase teabe esitamise ohtu.

Digiväravakõlblikuks tunnistatakse vaid teave, mis on suunatud üksnes kodanikele ja ettevõtjatele ning selgitab nende suhtes kohaldatavaid õigusi ja kohustusi. See ei tohiks olla segamini muu infosisuga, näiteks poliitikakujundamist käsitleva infosisuga, mis on suunatud erinevale sihtrühmale.

Komisjon tegeleb kodanikele ja ettevõtjatele suunatud ning nende ühtse turu õigusi käsitleva ELi tasandi teabe koondamisega portaali „Teie Euroopa“ (4).

Komisjon on koos liikmesriikidega määranud kindlaks, milliseid I lisa teemasid portaal „Teie Euroopa“ või mõni muu komisjoni hallatav veebisait peaks käsitlema ja milliseid teemasid hõlmab riiklik teave.

Kuidas ja millal?

Millal Mis Kes 2019. aasta III kv. – 2020. aasta IV kv. Integreerida kogu ELi tasandi teave, mis käsitleb kodanike või ettevõtjate õigusi ühtsel turul, üksnes portaali „Teie Euroopa“, v.a juhul kui kõnealune teave peab paiknema eraldi õigusaktiga loodud ELi portaalides Komisjon 2019. aasta III kv. – 2020. aasta IV kv. Eristada selgelt kodanike ja ettevõtjate suhtes kohaldatavaid õigusnorme käsitlevat ja portaalis „Teie Euroopa“ esitatavat teavet poliitikakujundamisega seotud teabest, mis esitatakse komisjoni üldisel veebisaidil ja peadirektoraatide veebisaitidel Komisjon 2019. aasta III kv. – 2020. aasta IV kv. Töötada välja integreeritud lähenemisviis, mis hõlmaks eraldi õigusaktiga loodud portaale ja digiväravat, et tagada ühtne üldilme ja kasutusviis ning vältida dubleerimist Komisjon 2019. aasta III kv. – 2020. aasta IV kv. Töötada liikmesriigi tasandil välja integreeritud lähenemisviis, et vältida konkreetsete teemadega seotud teabe dubleerimist mitmesugustes riiklikes portaalides Riiklikud koordinaatorid Pädevad asutused

2. Infotehnoloogia arendamine, menetluste digiteerimine ja andmete kogumine

Eesmärk nr 2.1. Menetluste digiteerimine

Viide: määruse artikkel 6 täielikult veebipõhiselt pakutavate menetluste kohta

Taust

Digivärav pakub kasutajatele hõlpsat juurdepääsu liikmesriigi haldusmenetlustele. Selleks nõutakse määruses kõigilt liikmesriikidelt, et kõik II lisas loetletud menetlused oleksid kasutajatele täiel määral veebis kättesaadavad ja läbitavad. See tähendab, et kasutajal peab olema võimalik läbida kõik menetlusetapid elektrooniliselt, distantsilt ja veebipõhise teenuse kaudu. Määruses on esitatud ka mitteammendav loetelu konkreetsetest kriteeriumidest, mis peavad olema täidetud (vt artikkel 6).

Ehkki menetluste digiteerimise lõpptähtaeg on 2023. aasta detsembris, peaksid liikmesriigid juba praegu alustama tööd selle projektiga ning otsima käimasolevate e-valitsuse programmide raames võimalusi rakendada kõnealused nõuded aegsasti enne tähtaja saabumist.

Selle eesmärgini aitavad liikmesriikidel jõuda ELi programmid, nagu raamprogramm „Horisont 2020“, (5) Euroopa ühendamise rahastu (CEF), (6) ISA2 programm (7) ja Euroopa Regionaalarengu Fond (ERF) (8). Pädevaid asutusi kutsutakse üles võtma ühendust oma riiklike koordinaatoritega, kes vastutavad oma liikmesriigi rahastamisprogrammide eest.

Kuidas ja millal?

Millal Mis Kes 2019. aasta III–IV kv. Kontrollida, millised II lisa menetlustest on juba veebis vastavalt artikli 6 kriteeriumidele Teha kindlaks vastutavad ametiasutused Jagada teavet koordineerimisrühmaga Riiklikud koordinaatorid Pädevad asutused 2019. aasta III–IV kv. Suunised täiel määral veebis kättesaadavate menetluste kohta, nagu kontrollnimekiri, heade tavade näited ja koostalitluse põhimõtted Komisjon 2020. aasta I kv. Ülejäänud puuduste kindlakstegemine Jagada teavet koordineerimisrühmaga Riiklikud koordinaatorid Pädevad asutused 2020. aasta I kv. Arutada häid tavasid ja II lisa menetluste digiteerimisega seotud probleeme Arutada ISA2 vormigeneraatori teostatavusuuringu tulemusi ja järgmisi meetmeid Arutada vajadusi ja võimalusi riiklike digiteerimismeetmete (kaas)rahastamiseks Riiklikud koordinaatorid, koordineerimisrühma raames 2020. aasta II kv. Koostada riiklikud tööplaanid allesjäänud puuduste kõrvaldamiseks liikmesriigi tasandil Riiklikud koordinaatorid 2020. aasta III kv. – 2023. aasta IV kv. Jälgida liikmesriikide edusamme II lisa menetluste digiteerimisel Koordineerimisrühm u. 2023. aasta IV kv. Kõik II lisa menetlused on täiel määral veebis kättesaadavad Riiklikud koordinaatorid Pädevad asutused

Eesmärk nr 2.2. Piiriüleste kasutajate juurdepääsu tagamine veebipõhistele menetlustele

Viide: määruse artikkel 13 piiriülese juurdepääsu kohta veebipõhistele menetlustele.

Taust

Määruses on sätestatud, et juba veebis olevad menetlused tehakse piiriülestele kasutajatele täiel määral kättesaadavaks. See tähendab, et kui menetlus on kättesaadav teatava liikmesriigi kodanikule, peab see olema kõigis etappides kättesaadav ka teiste liikmesriikide kasutajatele või sama liikmesriigi kasutajatele, kes elavad teises liikmesriigis või on varem elanud, töötanud, õppinud või tegelenud ettevõtlusega teises liikmesriigis.

Liikmesriigid võivad vajaduse korral leida alternatiivse tehniliselt eraldiseisva lahenduse piiriüleste kasutajate jaoks, kuid seejuures tuleks eriti hoolikalt tagada, et vastav menetlus viiks samade tulemusteni ega oleks koormavam kui liikmesriigi kasutajatele pakutav menetlus.

Erilist tähelepanu tuleks pöörata piiriüleste kasutajate ees olevatele takistustele, nagu vormide väljad, millele tuleb sisestada riigisisene telefoninumber, telefoninumbri riigisisene suunanumber või posti riigisisene sihtnumber; tasud, mida on võimalik maksta vaid süsteemides, mis ei ole piiriülestele kasutajatele (laialdaselt) kättesaadavad; üksikasjalike selgituste puudumine keeles, millest piiriülesed kasutajad aru saavad; võimaluse puudumine esitada elektroonilisi tõendeid teises liikmesriigis asuvatelt ametiasutustelt ning teistes liikmesriikides väljaantud elektrooniliste identimisvahendite mittetunnustamine.

Teatavates valdkondades (nt teenuste direktiiv, kutsekvalifikatsioonide tunnustamise direktiiv, riigihankedirektiivid) on piiriüleste kasutajate mittediskrimineeriv juurdepääs menetlustele juba õiguslik nõue, mis lisandub Euroopa Liidu toimimise lepingus sätestatud diskrimineerimiskeelu põhimõttele.

Kuidas ja millal?

Millal Mis Kes 2019. aasta III–IV kv. Suunised ja praktiline kontrollnimekiri selle kohta, kuidas tagada, et riiklikud veebipõhised menetlused oleksid piiriülestele kasutajatele täiel määral kättesaadavad Komisjon koostöös riiklike koordinaatoritega 2020. aasta I–II kv. Teha kindlaks allesjäänud takistused (nt tehnilised, funktsionaalsed, organisatsioonilised või õiguslikud) Koostada kava nende kõrvaldamiseks Riiklikud koordinaatorid Pädevad asutused 2020. aasta I kv. Anda asjaomastele ametiasutustele suunised või integreerida soovitused olemasolevatesse kvaliteedisuunistesse veebipõhiste menetluste arendamiseks Riiklikud koordinaatorid 2020. aasta I–IV kv. Vahetada koordineerimisrühma raames häid tavasid Jälgida edusamme Riiklikud koordinaatorid u. 2023. aasta IV kv. Veebipõhised menetlused on piiriülestele kasutajatele kättesaadavad mittediskrimineerival viisil Riiklikud koordinaatorid Pädevad asutused

Eesmärk nr 2.3. ELi tasandi IT-vahendite väljatöötamise ning EÜ ja liikmesriikide IT-vahendite koostalitlusvõime tagamise toetamine

Viide: määruse artikkel 21 digiväravat toetavate IKT rakendustega seonduva vastutuse kohta.

Taust

Määruses on sätestatud, et digivärava toimimine saab võimalikuks tehniliste vahenditega, mille töötab välja komisjon tihedas koostöös liikmesriikidega. Nende vahendite seas on: otsingusüsteem ja abiteenuse ühisotsing, mis suunavad lõppkasutajaid teabe, menetluste ja abiteenusteni; vahend, millega kasutajad saavad anda tagasisidet teenuste kvaliteedi kohta; vahend, millega kasutajad saavad anda tagasisidet ühtse turu takistuste kohta; kasutusstatistika kogumise vahend; koondpaneel avaliku sektori asutuste tarbeks.

Kvaliteeti käsitleva tagasiside ja statistika kogumise ja vahetamise meetodid sätestatakse rakendusaktides.

Komisjon on tellinud uuringuid, mis sisaldavad nende vahendite soovituslikku tehnilist alust koos nõuete, IT-struktuuri ja koostalitlusvõime analüüsiga, ning esitanud arenguülevaate riiklikele koordinaatoritele.

Kuidas ja millal?

Millal Mis Kes 2019. aasta III kv. Teavitada koordineerimisrühma komisjoni poolt digivärava IT-vahendite kohta tehtud uuringute tulemustest (2018–2019) Komisjon Otsingusüsteem ja abiteenuse ühisotsing 2019. aasta IV kv. Uurida võimalusi automatiseerida linkide kogumine lingikogusse Komisjon Riiklikud koordinaatorid 2020. aasta I kv. Teavitada riiklikke koordinaatoreid sellest, kuidas pääseda lingikogusse ja lisada sinna linke Komisjon 2020. aasta I kv. Otsingusüsteemi ja lingikogu katseperiood ning abiteenuse ühisotsingu katsetamine Komisjon Riiklikud koordinaatorid 2020. aasta III kv. Komisjon tutvustab otsingusüsteemi ja abiteenuse ühisotsingu beetaversiooni riiklikele koordinaatoritele Komisjon Riiklikud koordinaatorid Kasutajate tagasiside kvaliteedi kohta ja kasutusstatistika 2019. aasta III kv. – 2019. aasta IV kv. Komisjon kogub riiklikelt koordinaatoritelt arvamusi rakendusaktide kohta Komisjon Riiklikud koordinaatorid 2019. aasta IV kv. – 2020. aasta I kv. Komisjon konsulteerib riiklike koordinaatoritega kasutajate ühtse tagasisidevahendi väljatöötamise küsimuses Komisjon Riiklikud koordinaatorid Abiteenuste eest vastutavad pädevad asutused oma võrgustike raames 2020. aasta II kv. Rakendusakti(de) vastuvõtmine Komisjon Ühtse digivärava määruse komitee 2020. aasta I kv. – 2020. aasta II kv. Koostada ülevaade sellest, millistel digiväravasse kuuluvatel liikmesriikide veebisaitidel on olemas tagasisidevahend ja statistika kogumise vahend ning millised veebisaidid peavad statistika kogumiseks ühenduma kasutajate tagasiside ühtse vahendiga ja/või võtma kasutusele uue vahendi Komisjon Riiklikud koordinaatorid 2020. aasta I kv. – 2020. aasta II kv. Kvaliteeti käsitleva tagasisidevahendi ja kasutusstatistika kogumise vahendi väljatöötamine Komisjon 2020. aasta III kv. Edastada riiklikele koordinaatoritele link kasutajate ühtse tagasisidevahendi juurde Komisjon 2020. aasta IV kv. Tagada, et iga digiväravasse kuuluv teenus, millel puudub rakendusakti nõuetele vastav tagasisidevahend, on lingitud kasutajate ühise tagasisidevahendiga Teise võimalusena tagada, et olemasolevate tagasisidevahendite kaudu kogutud tagasiside vastab rakendusaktile ja et kokkulepitud andmed tehakse kättesaadavaks ühise koondpaneeli kaudu Riiklikud koordinaatorid Pädevad asutused 2020. aasta IV kv. Tagada, et statistika kogumine on kooskõlas rakendusaktiga ning et kokkulepitud andmed tehakse komisjonile ja teistele riiklikele koordinaatoritele kättesaadavaks Riiklikud koordinaatorid Pädevad asutused Kasutajate tagasiside ühtse turu takistuste kohta 2019. aasta III kv. Komisjon konsulteerib riiklike koordinaatoritega kasutajate tagasisidevahendi väljatöötamise küsimuses ning annab teada ühtse turu takistustest ja abiteenuste kaudu koondandmete kogumise süsteemist Komisjon Riiklikud koordinaatorid 2019. aasta IV kv. – 2020. aasta III kv. Töötada välja IT-vahendid Komisjon Ühine koondpaneel 2020. aasta I kv. Komisjon tutvustab riiklikele koordinaatoritele vahendi beetaversiooni, mille abil saab piiratud ulatuses lisada lingikogusse linke ja esitada tõlketaotlusi Komisjon Riiklikud koordinaatorid 2020. aasta I kv. Teavitada riiklikke koordinaatoreid sellest, kuidas lisada linke lingikogusse ja esitada tõlketaotlusi Komisjon 2020. aasta I–III kv. Täiemahulise ühise koondpaneeli väljatöötamine Komisjon 2020. aasta III kv. Teavitada riiklikke koordinaatoreid sellest, kuidas pääseda ühise koondpaneeli juurde ja kuidas seda kasutada Komisjon 2020. aasta IV kv. Digivärava käivitamine

Eesmärk nr 2.4. Ühekordsuse põhimõte

Viide: määruse artikkel 14 tõendite automaatse piiriülese vahetamise tehnilise süsteemi ja andmete ühekordsuse põhimõtte kohaldamise kohta.

Taust

Määruses on sätestatud, et komisjon loob koostöös liikmesriikidega tehnilise tõendite vahetamise süsteemi II lisas loetletud veebipõhiste menetluste ning teenuste direktiivis, (9) kutsekvalifikatsioonide tunnustamise direktiivis (10) ja kahes riigihankedirektiivis (2014/24/EL (11) ja 2014/25/EL (12)) ette nähtud menetluste jaoks.

Kuidas ja millal?

Millal Mis Kes 2019. aasta I kv. – 2020. aasta III kv. Ettevalmistused ühekordsuse põhimõtte kohaldamiseks Euroopa ühendamise rahastus, et analüüsida olemasolevaid tehnilisi lahendusi (ühekordsuse põhimõtte projekt ja liikmesriigi tasandil kättesaadavad lahendused), vahetada kogemusi, toetada piiriülest koostalitlusvõimet ja hinnata liikmesriikide valmisolekut Komisjon Riiklikud koordinaatorid Pädevad asutused 2019. aasta III kv. Teavitada riiklikke koordinaatoreid ühekordsuse pilootprojektide ja uuringute seisust ja tulemustest Komisjon 2019. aasta III kv. – 2021. aasta II kv. Hinnata digitaalsete menetluste toimivust liikmesriigi tasandil, et lisada neisse ühekordsuse põhimõte Koostada tööplaan puuduste kõrvaldamiseks Riiklikud koordinaatorid Pädevad asutused 2019. aasta III kv. – 2020. aasta II kv. Korraldada võimaluse korral pilootprojekt, mis hõlmaks laia valikut digivärava menetlustest Komisjon Riiklikud koordinaatorid Pädevad asutused 2020. aasta I kv. – 2020. aasta III kv. Pidada nõu rakendusakti sisu üle Komisjon Riiklikud koordinaatorid Pädevad asutused 2020. aasta III kv. – 2020. aasta IV kv. Komisjon kogub riiklikelt koordinaatoritelt arvamusi rakendusakti eelnõu kohta ning pooleliolevate põhi- ja üldteenuste kohta Komisjon Riiklikud koordinaatorid u. 2021. aasta II kv. Rakendusakti vastuvõtmine Komisjon u. 2023. aasta IV kv. Ühekordsuse põhimõtte tehniline süsteem on olemas ja kasutusvalmis

3. Abiteenused

Eesmärk nr 3.1. Abiteenuseid ja nende kvaliteeti käsitleva teabe kättesaadavuse tagamine

Viide: määruse artiklid 7, 11 ja 16 juurdepääsu kohta abi- ja probleemilahendamisteenustele, neid teenuseid käsitleva teabe kvaliteedi kohta ning nende teenuste kvaliteedinõuete kohta.

Taust

Digivärav pakub kasutajatele hõlpsat juurdepääsu mitmesugustele abiteenustele. Parima kogemuse saamiseks peaksid lõppkasutajad enne abitaotluse esitamist ühtlasi uurima, mida sellistelt teenustelt võib oodata ja millistel tingimustel neid saab kasutada. Vastavalt artiklile 11 tuleb abiteenuste puhul veebis avaldada selge ja kasutajasõbralik selgitus pakutava teenuse kohta. Kasutajate enamikule kättesaadavuse huvides peab nimetatud selgitus olema põhimõtteliselt ingliskeelne (liidu ametlik keel, millest „võimalikult suur osa piiriülestest kasutajatest üldjoontes aru saab“, vt eesmärk 1.3). Sarnaselt muude digivärava teenustega peaksid abiteenused olema tippkvaliteediga ja vastama määruses loetletud kvaliteedikriteeriumidele. Kvaliteeti jälgitakse kasutajate antud tagasiside ja kasutusstatistika kaudu.

Need nõuded on määruse III lisas loetletud abiteenustele kohustuslikud. Komisjon on koostanud ülevaate nende teenuste olukorrast ja selgitanud välja puudused.

Lisaks võivad komisjon ja riiklikud koordinaatorid kaasata muid abiteenuseid, kui need vastavad määruses sätestatud nõuetele. 2019. ja 2020. aastal on prioriteediks nende abiteenuste kaasamiseks valmistumine, mida rahastab või kaasrahastab ja/või haldab komisjon. Sellised abiteenused on näiteks Euroopa tarbijakeskused, Intellektuaalomandi õiguste kasutajatugi, Euroopa ettevõtlusvõrgustiku digivärava teemasid käsitlev osa, SOLVIT ja Teie Euroopa Nõuanne.

Kui see on kasutajate vajaduste rahuldamiseks vajalik, võivad riiklikud koordinaatorid teha komisjonile ka ettepaneku kaasata eraõiguslikke või erasektori osalusega abiteenuseid, kui need vastavad digivärava kvaliteedinõuetele.

Kuidas ja millal?

III lisa teenuste puhul:

Millal Mis Kes 2019. aasta III kv. Anda riiklikele koordinaatoritele kontrollnimekiri kvaliteedinõuete kohta, kaasa arvatud teabe edastamine abiteenuse kohta Komisjon 2019. aasta III kv. – 2020. aasta II kv. Kõrvaldada avastatud puudused Riiklike koordinaatorite koordineeritud pädevad asutused 2020. aasta I kv. – 2020. aasta II kv. Esitada komisjonile abiteenuste lingid, kirjeldused ja kontaktandmed, et lisada need abiteenuse otsingumootorisse Pädevad asutused, riiklike koordinaatorite kaudu 2019. aasta III kv. – 2020. aasta II kv. Vahetada regulaarselt teavet kvaliteedistandardite, teenuse kohta teabe esitamise korra ja heade tavade kohta Digivärava koordineerimisrühm 2020. aasta III–IV kv. Abiteenuse otsingumootori katsetamine, vigade kõrvaldamine ja täiustamine Komisjon 2020. aasta IV kv. Abiteenuse otsingumootori kasutuselevõtt

Komisjoni rahastatud ja/või hallatud teenused, mille kohta kaasamist soovitakse:

Millal Mis Kes 2019. aasta III kvartaliks Esitada soov teenuse kaasamiseks Komisjon, pärast nõupidamist pädevate asutustega nende võrgustike raames 2019. aasta III kv. Esitada riiklikele koordinaatoritele ja pädevatele asutustele menetluse selgitus ja kontrollnimekiri kvaliteedinõuetest, mida on vaja kontrollida enne uue vabatahtliku teenuse taotlemist, kaasa arvatud teabe edastamine abiteenuse kohta Komisjon 2019. aasta III kv. Olukorra analüüsi lõpuleviimine ja puuduste väljaselgitamine Komisjon, pärast nõupidamist pädevate asutustega 2019. aasta III kv. Teavitada digivärava koordineerimisrühma soovist teenuse kaasamiseks ja kõnealuse analüüsi tulemustest Komisjon 2019. aasta III kv. – 2020. aasta II kv. Avastatud puuduste kõrvaldamine Komisjoni koordineeritud pädevad asutused (võrgustik) 2020. aasta I kv. Anda digivärava koordineerimisrühmale aru pooleliolevast tööst Komisjon 2020. aasta I kv. – 2020. aasta II kv. Esitada komisjonile abiteenuste lingid, kirjeldused ja kontaktandmed, esitamine et lisada need abiteenuse otsingumootorisse Pädevad asutused, komisjoni kaudu 2019. aasta III kv. – 2020. aasta II kv. Vahetada regulaarselt teavet kvaliteedistandardite, teenuse kohta teabe esitamise korra ja heade tavade kohta Komisjoni koordineeritud pädevad asutused (võrgustik) 2020. aasta III kv. Teavitada koordineerimisrühma kõigi nõuete täitmisest Esitada komisjonile kõik ülejäänud elemendid, mis on vajalikud abiteenuse otsingumootorisse lisamiseks Pädevad asutused, komisjoni kaudu 2020. aasta III–IV kv. Abiteenuse otsingumootori katsetamine, vigade kõrvaldamine ja täiustamine Komisjon 2020. aasta IV kv. Abiteenuse otsingumootori kasutuselevõtt

4. Tutvustamine

Eesmärk nr 4.1. Digivärava tutvustamine

Viide: määruse artiklid 22 ja 23 teavitustegevuse, nime, logo ja kvaliteedimärgise kohta.

Taust

Digivärav nimega „Your Europe“ pakub kasutajatele hõlpsat juurdepääsu mitmesugustele kvaliteetsetele teenustele. „Your Europe“ olemasolust ja selle pakutavate teenuste usaldusväärsusest on vaja lõppkasutajaid teavitada.

Selleks on komisjon tihedas koostöös digivärava koordineerimisrühmaga valinud välja logo, mis on „Your Europe“ kvaliteedimärgiks (13). Logo ja juhised selle kasutamiseks on edastatud riiklikele koordinaatoritele. Logo ja digivärava link peavad olema nähtavad ja juurdepääsetavad kõigilt digivärava juurde kuuluvatelt veebisaitidelt.

Lisaks peavad komisjon ja liikmesriigid parandama „Your Europe“ leitavust ja suurendama lõppkasutajate teadlikkust portaalist. „Your Europe“ ja selle osaks olevate veebisaitide tutvustamiseks mõeldud tegevus tuleb kooskõlastada.

Kuidas ja millal?

Millal Mis Kes 2019. aasta III kv. – 2020. aasta IV kv. Valmistuda logo lisamiseks kõigile tulevastele lingikogu veebisaitidele Komisjon Riiklikud koordinaatorid Pädevad asutused 2019. aasta III kv. – 2020. aasta IV kv. Valmistuda digivärava lingi lisamiseks kõigile tulevastele lingikogu veebisaitidele Komisjon Riiklikud koordinaatorid Pädevad asutused 2020. aasta IV kv. Veenduda, et logo ja link lisatakse kõigile lingikogu veebisaitidele Komisjon Riiklikud koordinaatorid Pädevad asutused 2019. aasta III kv. – 2020. aasta IV kv. Portaali „Your Europe“ otsingusüsteemi optimeerimine laiemale üldsusele kättesaadavates otsingumootorites Komisjon 2019. aasta III kv. – 2020. aasta IV kv. Tutvustada digiväravat riiklikele ja kohalikele pädevatele asutustele Riiklikud koordinaatorid Komisjon 2019. aasta III kv. – 2020. aasta II kv. Koostada kooskõlastatud teavituskava Komisjon Riiklikud koordinaatorid 2020. aasta III kv. – 2020. aasta IV kv. Rakendada teavituskava Komisjon Riiklikud koordinaatorid Pädevad asutused

(1) ELT L 295, 21.11.2018, lk 1.

(2) Samuti komisjoni veebisaitidel, mis on loodud õigusakti alusel.

(3) ELT L 327, 2.12.2016, lk 1.

(4) Välja arvatud see, mis puudutab õigusakti alusel loodud komisjoni veebisaite.

(5) https://ec.europa.eu/info/funding-tenders/opportunities/portal/screen/programmes/h2020

(6) https://ec.europa.eu/inea/en/connecting-europe-facility

(7) https://ec.europa.eu/isa2/isa2_en

(8) Euroopa Regionaalarengu Fond

(9) Euroopa Parlamendi ja nõukogu direktiiv 2005/36/EÜ (ELT L 255, 30.9.2005, lk 22).

(10) Euroopa Parlamendi ja nõukogu direktiiv 2006/123/EÜ (ELT L 376, 27.12.2006, lk 36).

(11) ELT L 94, 28.3.2014, lk 65.

(12) ELT L 94, 28.3.2014, lk 243.

(13) Tegemist on pideva protsessiga, mis jõuab lõpule käesoleva aastase tööprogrammi vastuvõtmisega.